[---]δης επιτελεσας δε ταυτας κα[ι τ]ου πεμψαντος δημου και της μητροπολεως αξιως επεμεινε τοις αριστοις συνδιατριβων καθηγηταις δους δε δειγμα το καλλιστον του βιου και της παιδειας ης μετελαβεν αυτηι πρωτον τηι μεταδουσηι πολει της αξιας ετυχεν επισημασιας παρ αυτοις αθηναιοις στεφανωθεις και πολιτης κατα ψηφισμα γενομενος και της ολης παρεπιδημιας την καθηκουσαν λαβων μαρτυριαν παραγενηθεις δε απο της σχολης ακολουθον εαυτον τοις προειρημενοις ευθυς εγ νεου παρεσχετο πρεσβευων τε και συμβουλευων τα κρατιστα και φιλοτιμιας ουθενος λειπομενος των πολιτων πολλας μεν γαρ πρεσβειας τετελεκεν προς στρατηγους και ταμιας και τους εις την ασιαν παραγινομενους ρωμαιων πολλας δε εις την ατταλικην βασιλειαν και πολεις ουκ ολιγας μεγιστας δε και περι αναγκαιοτατων πρεσβειας τετελεκε προς αυτην την των ηγουμενων συνκλητον δις μεν υπερ αυτης της πολεως εις ρωμην πορευθεις και τηρησας αθραυστα τα του δημου φιλανθρωπα τριτον περι της διοσιεριτιδος χωρας και των κατα τα στενα και το πρεπελαιον τοπων τεταρτον των παραγινομενων εις την ασιαν τα κριτηρια μεταγοντων απο των νομων επι την ιδιαν εξουσιαν και προς μερος αει των ενκαλουμενων πολιτων εγγυας ανανκαζομενων υπομενειν πεμπτον αποσταλεντων γραμματων εκ ρωμης περι του δοθεντος κριτηριου κατα της πολεως επι των υπατων και του γενομενου μεταπεμπτου πολιτου προς εγκλημα κεφαλικον εμ πασαις δε μετα των συμπρεσβευτων κατωρθωκως και καλλιστα και συμφορωτατα δογματα παρα των κρατουντων ενηνοχως της μεν παραλιου χωρας την πανκτησιαν βεβαιοτεραν πεποιηκε τωι δημωι της δε κατα τα στενα και το πρεπελαιον τους πατριους ορους τετηρηκεν τους δε κατοικουντας την πολιν ηλευθερωσε κατεγγυησεων και στρατηγικης εξουσιας της επαρχειας απο της αυτονομιας χωρισθεισης κυριους δε τους νομους τετηρηκεν επι παντος εγκληματος και προς αυτους ρωμαιους της συγκλητου δεδογματικειας και τον αδικουντα και τον ενκαλουντα τινι των ημετερων πολιτων ρωμαιον κρινεσθαι παρ ημιν τον τε κατητιαμενον πολιτην επι ρωμαικωι θανατωι και μεταπεμπτον γενομενον προς εγκλημα κεφαλικον και κριτηριωι παραδιδομενον αμα τηι πολει μετα των νομων ανασεσωκεν εφ οις κατα λογον συνηδομενοι τωι δημωι και συνθυοντες παραγεγονασι παρα των συγγενων και φιλων πρεσβευται μητροπολιτων δε καταιτιασαμενων ως εκ της εκεινων ανδροληψιον πεποιημενων των ημετερων αρχοντων και ψευδεις ανακρισεις αναγραφοντων κατα των πρωτευειν τοτε δοκουντων παρ αυτοις εν τηι ------------------------------------ τον ετηρησε 0[-----]ινουδατελες[--------] σε την των αντιπρεσβευοντων επιβουλην αλλα και προσγεγραμμενον ηνεγκε τηι αποκρισει διοτι της επαρχειας εκτος ουτε κρινειν ουτε πολυπραγμονειν τωι στρατηγωι καθηκει ιδιωτατον τηι δημοκρατιαι και καλλιστον ενεγκας αποκριμα στρατηγος δε χειροτονηθεις επι των οπλων εμ πολεμωι και παρουσιαι στρατοπεδων ρωμαικων και μετα ταυτα παλιν την αυτην αρχην λαβων τους τε παραγινομενους εις την πολιν ρωμαιων αυτος εξεδεχετο τας των πολιτων οικιας ανεπισταθμευτους ποιων του τε κοινηι συμφεροντος την πλειστην εποιειτο προνοιαν τας δαπανας συναιρων τα τε προς τον πολεμον εξυπηρετησε τοις ηγουμενοις τα κρατιστα συμβουλευων τε και ψηφιζομενος αει χρηματων τε πληθος ουκ ολιον περιεποιησε[ν] τηι πολει ετηρησεν δε μετα των συναρχοντων αμα την τε κοινην τοις πολιταις προς αλληλους ομονοιαν και τας υπαρχουσας εκαστωι κτησεις καθολου τε πολλα χρησιμα και συμφεροντα πασι τοις κατοικουσι την πολιν εισηγησαμενος μαρτυρουμενην εχει την επ αγαθωι διαληψιν αει χειροτονηθεις δε και αγωνοθετης επηγγειλατο μεν απο αργυριου ταλαντου τα θυρετρα του προναου τωι καθηγεμονι της πολεως απολλωνι κατασκευασειν υπερθεμενος δε εαυτον μειζονα της επαγγελιας κατεσκευακεν απο πλειονος ουκ ολιωι χρηματος επιμελως δε και δικαιως αυτων των αγωνων προστας υπο παντων των εις την πανηγυριν παραγενομενων ελληνων τε και βαρβαρων επισημασιας ετυχεν αξιοζηλωτου εν δε τωι αυτωι ενιαυτωι και τον πρυτανευτικον εχων στεφανον ου μονον εν τηι του διονυσου καταγωγηι τας υπερ της πολεως θυσιας τοις θεοις καλλιερησας δημοθοινιαν εποιησεν αλλα και εν τοις κατα μηνα συναγωγαις του πρυτανειου προς μερος τους πολιτας καλων επι την κοινην εστιαν ετιμα μετεδωκεν δε της φιλανθρωπιας εν τηι δευτεραι της δημοθοινιας ημεραι και τοις ισοτελεσιν και μετοικοις παραγενομενου δε εις την πολιν ουχ απαξ και του ρωμαιων στρατηγου κοιντου μουκιου και του ταμιου και χιλιαρχων παντας υπεδεξατο τας παρα της πολεως διδομενας δαπανας αναπεμψας τηι πολει επι τε πρυτανεως ευφρανορος ψηφισαμενου του δημου τα βασιλικα δειπνα τοις νεοις και πρεσβυτεροις συντελεισθαι των δε διδομενων εις ταυτα χρηματων μη διαποιουντων αλλα των αποδεικνυμενων επιμηνιων ουκ ολια παρ εαυτων εισφεροντων μενιππος τους τε μελλοντας επιμηνιευσειν απελυσε της δαπανης τα τε διδομενα χρηματα παρα της πολεως ανεπεμψε τηι πολει την τε του δημου προαιρεσιν και τας των βασιλεων ετη-------------------------------------- ας τ[ε]τελ[ε]κε δωρεαν και πολλας επαγγελι[ας] ετερας τωι δημωι πεποιηται καιρον ουθενα παριεις ουδε χρειαν ουδεμιαν ανανκαιαν εν τε ταις χορηγιαις και προς θεους και προς ανθρωπους διαδηλον εσχηκε την φιλοτιμιαν τοιγαρουν δια την εμ πασιν αρετην τοις μεγιστοις ρωμαιων συσταθεις αυτος τε πρεσβευων υπερ αυτων και πιστεως αξιουμενος επισημος γεγονε παρα πολλαις των ελληνιδων πολεων της τε πολεως γνησιους αυτους πεποιηκως πατρωνας χρησιμωτατος παρα τοις ηγουμενοις γεγονε τωι δημωι παρ οις αναγκαιοταται πασιν εισιν ανθρωποις χρειαι επαγγελλεται δε και εις τον λοιπον χρονον την αυτην αιρεσιν εις τα τηι πατριδι συμφεροντα τηρησειν οπως ουν η βουλη και ο δημος φαινηται τους αγαθους ανδρας τιμωντες αξιως των εις εαυτους ευεργεσιων δεδοχθαι τηι βουληι και τωι δημωι επαινεσαι μενιππον απολλωνιδου τομ φυσει ευμηδους προμηθεον φυλης δε σελευκιδος και στεφανουσθαι αυτο[ν] χρυσωι στεφανωι και εικονι χρυσηι αρετης ενεκε και φιλαγαθιας της εις τον δημον αναγγε[λ]λεσθαι δε τας τιμας αει τοις τε διονυσιοις και τοις κλαριοις εν τοις αγωσιν της δε αναγγελιας τη[ν] επιμελειαν ποιεισθαι τοις μεν διονυσιοις τον πρυτανιν τοις δε κλαριοις τους αγωνοθετας εν τηι πυρριχηι και τοις γυμνικοις αγωσιν του κηρυκος αναγορευοντος ο δημος στεφανοι μενιππον απολλωνιδου τομ φυσει ευμηδου[ς] χρυσωι στεφανωι και εικονι χρυσηι ευεργετην οντα και περι την πολιτειαν εκτενη και φιλαγαθον και προσταντα της πατριδος εν καιροις αναγκαιοις επαινεσαι δε αυτον και διοτι θλιβομενης της πολεως την τιμην αυτην αποδεχομενον παρα του δημου και τοις προγεγραμενοις ακολουθον γινομενον επαγγελλεσθαι τελεσειν παρ ε[αυ]του την εσομενην δαπανην εις την εικον[ος] αναθεσιν καιτοι γε του δημου και την δαπανην ηδεως αναδεχομενου δια την προς μενιππον εκτενειαν καλεισθαι δε αυτον και εις προεδριαν εν τοις αγωσιν οταν και οι λοιποι καλωνται ε[ι]ναι δε αυτωι και σιτησιν εμ πρυτανειωι αν[α]θειναι δε αυτου την εικονα εν τωι ιερωι το[υ] απολλωνος του κλαριου εν τωι παραδειχθησομενωι τοπωι υπο του ταμιου και επιγραψαι την δεδηλωμενην αναγγελιαν και παραστησαι στ[η]λην περιεχουσαν τοδε το ψηφισμα οι ψηφισαντες χιλιοι τριακοσιοι τεσσαρακοντα δυο οι δοντες χιλιοι τριακοσιοι εικοσι ε[ξ] οι μη δοντες δεκαεξ.
Ion. — Kolophon: Klaros, Sanct. of Apollo Klarios — aft. 120/119 BC — Robert, Claros I (1989) 63-66 — SEG 39.1244
 aft. 120/119 BC 